ai4bharat/Pralekha huggingface dataset:
وزیراعظم کا دفتر
وزیر اعظم نریندر مودی نے وارانسی میں بنارس یونیورسٹی کا دورہ کیا؛مدن موہن مالویہ کے مجسمے کی نقاب کشائی کی اور کئی ترقیاتی پروجیکٹوں کا افتتاح بھی کیا
نئی دہلی، 19فروری 2019؍وزیر اعظم جناب نریندر مودی نے آج وارانسی میں بنارس ہندو یونیورسٹی کا دورہ کیا۔ انہوں نے وارانسی گھاٹوں کےپاس پنڈٹ مدن موہن مالویہ کے مجسمے کی نقاب کشائی کی اور پنڈٹ مدن موہن مالویہ کو گلہائے عقیدت پیش کیا۔
اس موقع پر اترپردیش کے گورنر جناب رام نائک ، اترپردیش کے وزیر اعلیٰ جناب یوگی آدتیہ ناتھ اور دیگر معزز شخصیتیں بھی موجود تھیں۔
جناب نریندر مودی نے لہر ترانہ میں بھابھا کینسر اسپتال اور پنڈت مدن موہن مالویہ کینسر اسپتال کا بھی افتتاح کیا۔یہ اسپتال اترپردیش ، مدھیہ پردیش، چھتیس گڑھ، جھارکھنڈ اور بہار کے مریضوں کو جامع اور معیاری علاج فراہم کرسکیں گے۔
وزیر اعظم نے قیمتی ٹیکنالوجی کے ساتھ پہلا نیا بھابھا ٹرون قوم کے نام وقف کیا۔
جناب مودی نے کیئریونٹ اور او پی ڈی کا دورہ کیا اور مریضوں سے بات چیت کی۔
وزیر اعظم نے پی ایم جے اے وائی-آیوشمان بھارت سے فیض پانے والوں کے ساتھ بھی گفتگو کی۔
م ن۔ح ا۔ن ع
U: 1090
(Visitor Counter : 51
ماحولیات، جنگلات اور موسمیاتی تبدیلی کی وزارت
سی اے کیو ایم نے این سی آر میں تمام کیپٹو تھرمل پاور پلانٹوں کو 30.09.2023 تک کوئلے کے ساتھ بایو ماس پیلٹس کے کم از کم 5 فیصد اور 31.12.2023 تک کم از کم 10 فیصد کو جلانے کا نشانہ بنانے کی ہدایت کی
وسائل کے طور پر زرعی باقیات کے مؤثر استعمال کے لیے، کمیشن فار ایئر کوالٹی منیجمنٹ  نے ہدایات نمبر 72 مورخہ 17.03.2023 کے ذریعے نیشنل کیپٹل ریجن  میں واقع تمام کیپٹو تھرمل پاور پلانٹس  کو ہدایت کی ہے کہ لگاتار سپلائی چین کے ذریعے کوئلے کے ساتھ 30 ستمبر 2023 تک کم از کم 5 فیصد اور 31 دسمبر 2023 تک کم از کم 10 فیصد بایو ماس پر مبنی چھروں کو مسلسل اور مشترکہ طور پر جلانے  کا ہدف مقرر کریں۔ اس کے لیے فوری اقدامات کرنے کی ہدایات بھی دی گئی ہیں۔
اس کے علاوہ، ان تھرمل پاور پلانٹوں کو کمیشن کی طرف سے ہدایت کی گئی ہے کہ وہ ہر وقت اور فوری اثر کے ساتھ اخراج کے معیارات کی سختی سے تعمیل کریں، جیسا کہ وزارت ماحولیات جنگلات اور موسمیاتی تبدیلی، MoEFCC کے نوٹیفکیشن S.O. 3305، مورخہ 07.12.2015 اور وقتاً فوقتاً اس کی ترامیم میں بیان کیا گیا ہے۔ اس ہدایت کی تعمیل میں پہلی کارروائی کی رپورٹ 30.09.2023 تک کمیشن کو پیش کی جانی ہے اور اس کے بعد ماہانہ بنیادوں پر رپورٹ بھیجی جانی ہے۔
دھان کے بھوسے کا سابقہ استعمال، کھیت میں فصل کے باقیات جلانے پر قابو پانے کے لیے ایک اہم حکمت عملی ہونے کے ناطے، کمیشن نے اپنے قیام کے بعد سے ہی زرعی باقیات کے از خود انتظام کا معاملہ این سی آر کی ریاستی حکومتوں اور ریاستی حکومت کے حکام کے ساتھ اٹھایا ہے تاکہ زرعی باقیات کے استعمال کو یقینی بنایا جا سکے۔
کمیشن نے اپنی قانونی ہدایت نمبر 42 مورخہ 17.09.2021 کے ذریعے دہلی کے 300 کلومیٹر کے اندر واقع 11 ٹی پی پی کو 5 سے 10 فیصد تک کے تناسب میں کوئلے کے ساتھ بایو ماس پیلٹس کو جلانے کا حکم دیا تھا۔
این سی آر میں کم سلفر کوئلے کے استعمال کی اجازت دی گئی ہے، استثنا کے طور پر، صرف این سی آر میں موجود تھرمل پاور پلانٹس میں۔ چونکہ یہ شق کیپٹو تھرمل پاور پلانٹس پر بھی لاگو ہوتی ہے، اس لیے تمام CTPPs میں کوئلے کے ساتھ بایو ماس پر مبنی چھروں کو مشترکہ طور پر جلانے کی بھی ضرورت ہے۔
سی ٹی ٹی پی کو ہدایت نمبر 72 کی تعمیل میں 30.09.2023 تک پہلی کارروائی کی رپورٹ پیش کرنے کی ہدایت کی گئی ہے، ایسا نہ کرنے کی صورت میں سی ٹی ٹی پی پر کارروائی کی جا سکتی ہے۔
کابینہ
کابینہ نےبھارت اور کوریا کے درمیان مفاہمت نامے کومنظوری دی
نئی دہلی،20 ؍فروری،وزیراعظم جناب نریندر مودی کی صدارت میں مرکزی کابینہ نے بھارت اور کوریا کے درمیان ہونے والے ایک مفاہمت نامے پر دستخط کرنے کو منظوری دے دی ہے۔ جمہوریہ کوریا کی کورین نیشنل پولیس ایجنسی اور بھارت کی داخلی امور کی وزارت کے درمیان بین ملکی جرائم سے نمٹنے اور پولیس تعاون کو فروغ دینے کے لئے ایک مفاہمت نامے پر دستخط کے جانے کی تجویز ہے۔
مجوزہ مفاہمت نامے کا مقصد دہشت گردی سے متعلق جرائم سمیت مختلف جرائم اور بین ملکی منظم جرائم کی روک تھام کو مؤثر بنایا جاسکے گا اور دونوں ملکوں کی قا نون نافذ کرنے والی ایجنسیوں اور انٹلی جنس کے عہدیداروں کے درمیان تعاون کو فروغ دینے کے لئے ایک فریم ورک تیار کیا جاسکے گا۔
۔۔۔۔۔۔۔۔۔۔۔۔۔۔۔۔

U-1116
(Visitor Counter : 47
ارضیاتی سائنس کی وزارت
بین الاقوامی مانسون پروجیکٹ آفس کا آغاز
سائنس اور ٹکنالوجی کے مرکزی وزیر مملکت  نیزارضیاتی سائنسیز کے وزیرمملکت  ، وزیراعظم کے دفتر، عملہ ، عوامی شکایات، پنشن، ایٹمی توانائی اور خلا کے وزیرمملکت ڈاکٹر جتیندر سنگھ نے آج سائنس کے قومی دن 2022 کے موقع پر ایک اعلیٰ سطحی ورچوئل پروگرام کے ذریعے بین الاقوامی مانسون پروجیکٹ آفس  کا آغاز کیا۔
بین الاقوامی مانسون پروجیکٹ آفس کی میزبانی ارضیاتی سائنسز کی وزارت،حکومت ہند کے تحت کام کرنے والے ادارے انڈین انسٹی ٹیوٹ آف ٹراپیکل میٹرولوجی  پونے کے ذریعہ ابتدائی طور پر 5 سالوں کے لئے کی جائے گی۔ آئی ایم پی او کا قیام قومی معیشت کے لیے مانسون کی اہمیت کا اعادہ کرتا ہے۔ اس میں مانسون تحقیق سے متعلق بین الاقوامی سرگرمیاں اور روابط شامل ہوں گے جن کی نشاندہی اور فروغ ،موسمیات سے متعلق عالمی تحقیقاتی پروگرام اورموسم سے متعلق عالمی تحقیقی پروگرام کی قیادت میں کیا جائے گا۔ موسمیات سے متعلق عالمی تحقیقاتی پروگرام اورموسم سے متعلق تحقیقاتی پروگرام، دونوں بین الاقوامی پروگرام ہیں جو اقوام متحدہ کی ورلڈ میٹرولوجیکل آرگنائزیشن کے ذریعے مربوط ہیں۔
ہندوستان میں آئی ایم پی او کے قیام کا مقصد مانسون کے موسمی تغیرات کو حل کرنے کے لیے ایک مربوط سائنسی نقطہ نظر کو فروغ دینا، مانسون اورسمندری طوفانوں کی پیشین گوئی کی مہارت کو بڑھانا، بہتر معاون آپریشنز اور خدمات کے لیے مانسون کی تحقیق کو مضبوط بنانا ہے، اس طرح کے شعبوں میں معلومات کے اشتراک اور صلاحیت سازی کو فروغ دینا ہے۔ زراعت، آبی وسائل اور قدرتی آفات بندوبست، پن بجلی اور موسمیاتی اعتبار سے حساس سماجی و اقتصادی شعبوں کے لیے مانسون کی تحقیق اہم ہے۔
پروگرام سے خطاب کرتے ہوئے ڈاکٹر جتیندر سنگھ نے کہا: "آئی ایم پی اودنیا بھر میں مانسون کے مشترکہ اور علاقائی مخصوص پہلوؤں کو ہموار طریقے سے حل کرنے کے لیے ہندوستان کو مانسون کی تحقیق اور ہم آہنگی کا عالمی مرکز بنانے کی طرف ایک قدم ہے "۔ انہوں نے اس بات پر زور دیا کہ آئی ایم پی او کے قیام سے عالمی مانسون کی تحقیق کو زبردست تحریک ملے گی، جس سے بین الاقوامی اور ہندوستانی تحقیقی برادری دونوں کو باہمی فائدے حاصل ہوں گے۔
اپنی بنیادی ذمہ داریوں کے حصے کے طور پرآئی ایم پی او مانسون پینل کی سرگرمیوں کی حمایت کرے گا، جو مشترکہ طور پر عالمی موسمیاتی تحقیقاتی پروگرام کے سی ایل آئی وی اے ا ٓر  اور جی ای ڈبلیو ای ایکس  پروجیکٹس کے ذریعے قائم کیا گیا ہے۔ آئی ایم پی او موسم سے متعلق عالمی تحقیقاقی پروگرام کے ٹروپیکل میٹرولوجی ریسرچ پر کام کرنے والے گروپ کو بھی تعاون فراہم کرے گا۔
آئی ایم پی او کا آغاز اس سال کے سائنس کے قومی دن کے موضوع۔ ‘ایک پائیدار مستقبل کے لیے سائنس اور ٹیکنالوجی میں مربوط نقطہ نظر’ کے ساتھ ہم آہنگ ہے ۔ یہ مانسون پر 7ویں ڈبلیو ایم او بین الاقوامی ورکشاپ سے بھی پہلے ہے جس کا انعقاد ہندوستان میں مشترکہ طور پر ارضیاتی سائنسز کی وزارت ، عالمی موسمیاتی تحقیقاتی پروگرام اورعالمی موسمیاتی تحقیقاتی پروگرام کے ذریعہ مارچ 2022 میں کیا جارہا ہے۔ بین الاقوامی ورکشاپ عالمی محققین اوراسٹیک ہولڈرس کے لئے ایک بڑا فورم ہوگا تاکہ وہ ارضیاتی نظام سائنس سے متعلق امور کے کلیدی اجزاء کے طور پر مانسون کی پیشرفت اور مسائل پر تبادلہ خیال کرسکیں۔
وزارت خزانہ
سی بی ڈی ٹی نے آمدنی ٹیکس ریٹرن داخل کرنے اور اسسمنٹ سال 2021-22 کی آڈٹ کی مختلف رپورٹس داخل کرنے کی تاریخوں میں توسیع کی
نئی دہلی،9 ستمبر2021:ٹیکس دہندگان اور دیگر اسٹیک ہولڈرز کی طرف سے آمدنی ٹیکس ریٹرن داخل کرنے میں مشکلات اور آمدنی ٹیکس قانون 1961 ، سینٹرل بورڈ آف ڈائرکٹ ٹیکس کے تحت اسسمنٹ سال 2021-22 کے آڈٹ کی مختلف رپورٹس پر غور کرنے کے بعد سی بی ڈی ٹی نے فیصلہ کیا ہے کہ انکم ٹیکس ریٹرن داخل کرنے کی تاریخوں اور اسسمنٹ سال 2021-22 کے آڈٹ کی مختلف رپورٹس کو داخل کرنے کی تاریخوں کو مزید بڑھایا جائے۔ تفصیلات درج ذیل ہے:
- اسسمنٹ سال 2021-22 کے لیے ریٹرن آف انکم پیش کرنے کی مقررہ تاریخ، جو کہ قانون کی دفعہ 139 کے ذیلی سیکشن  کے تحت 31 جولائی 2021 تھی اور جیسا کہ سرکولر نمبر 9/2021 مورخہ 20 مئی 2021 میں دی گئی تھی اس میں توسیع کرکے اب سے 31 دستمبر 2021 کردیا گیا ہے۔
- پچھلے سال 2020-21 کے قانون کے کسی بھی شق کے تحت آڈٹ کی رپورٹ کرنے کی آخری تاریخ، جوکہ 30 ستمبر 2021 ہے اور جیسا کہ سرکولر نمبر 9/2021 مورخہ 25 مئی 2021 کے مطابق اسے 31 اکتوبر 2021 تک بڑھا گیا تھا، اس میں مزید توسیع کرکے 15 جنوری 2022 تک بڑھا دیا گیا ہے۔
- بین الاقوامی لین دین میں ملوث ہونے والے افراد کے ذریعے اکاؤنٹینٹ کے توسط سے پیش کرنے کی آخری تاریخ یا قانون کے سیکشن 92 ای کے تحت مخصوص سال 2020-21 کے لیے جو 31 اکتوبر 2021 ہے، اور جیسا کہ سرکولر نمبر -9/2021 بتاریخ 25 مئی 2021 اسے 30 نومبر 2021 تک بڑھایا گیا تھا اب اس میں مزید توسیع کرکے اسے 31 جنوری 2022 تک کردیا گیا ہے۔
- اسسمنٹ سال 2021-22 کے لیے آمدنی کی ریٹرن جمع کرانے کی مقررہ تاریخ جو کہ قانون کی دفعہ 139 کی ذیلی دفعہ  کے تحت 31 اکتوبر 2021 ہے اور جیسا کہ سرکولر نمبر 9/2021 بتاریخ 20 مئی 2021 کے ذریعے 30 نومبر 2021 کی گئی تھی اس میں مزید توسیع دے کر اسے 15 فروری 2022 کردیا گیا ہے۔
- اسسمنٹ سال 2021-22 کے لیے آمدنی کی ریٹرن جمع کرانے کی مقررہ تاریخ جو کہ قانون کی دفعہ 139 کی ذیلی دفعہ  کے تحت 30 نومبر2021 ہے اور جیسا کہ سرکولر نمبر 9/2021 بتاریخ 20 مئی 2021 کے ذریعےاسے 31 دسمبر 2021 تک بڑھایا گیا تھا اس میں مزید توسیع دے کر اسے 28 فروری 2022 کردیا گیا ہے۔
- اسسمنٹ سال 2021-22 کے لیے تاخیر/ نظر ثانی شدہ آمدنی کی ریٹرن کی پیش کش کی آخری تاریخ جو کہ قانون کی دفعہ 139 کی ذیلی دفعہ  / ذیلی دفعہ  کے تحت 31 دسمبر 2021 ہے اور جس میں سرکولر نمبر9/2021 مورخہ 25 مئی 2021 کے ذریعے توسیع کرکے اسے 31 جنوری2022 کردیا گیا تھا اب اس میں مزید توسیع کرکے اسے 31 مارچ 2022 تک بڑھا دیا گیا ہے۔
یہ بھی واضح کیا گیا ہے کہ جیسا کہ سرکولر نمبر 9/2021 کی شق ،  اور  مورخہ 25 مئی 2021 اور شقوں ،  اور  میں ہے، تاریخوں میں توسیع درج بالا قانون کی دفعہ 234 اے کی وضاحت 1 پر لاگو نہیں ہوں گی، جو کہ ان صورتوں میں ہے جہاں کل آمدنی پر ٹیکس کی رقم ذیلی دفعہ  کی شقوں  سے  میں بیان کردہ رقم سے کم ہویا اس سیکشن سے ایک لاکھ روپئے سے زیادہ ہے۔ مزید برآں یہ کہ ہندوستان میں رہنے والے کسی فرد کی صورت میں جس کا حوالہ قانون کی دفعہ 207 کے ذیلی دفعہ  میں دیا گیا ہو، اس کی طرف سے قانون کی دفعہ 140 اے کے تحت مقررہ تاریخ کے اندر ادائیگی شدہ ٹیکس کو ، پیشگی ٹیکس سمجھا جائے گا۔
سی بی ڈی ٹی سرکولر نمبر 17/2021، بفائل نمبر 225/49/2021/آئی ٹی اے-IIمورخہ 09 ستمبر 2021 کو جاری کیا گیا ہے۔مذکورہ سرکولر www.incometaxindia.gov.in پر دستیاب ہے۔
دیہی ترقیات کی وزارت
مہاتما گاندھی قومی دیہی روزگار اسکیم کے تحت نظر ثانی شدہ تخمینے میں تخفیف
مہاتما گاندھی قومی دیہی روزگار اسکیم  کے لئے مالی سال 24-2023 کے بجٹ تخمینے  مرحلے میں مالی اختصاص 60 ہزار کروڑ روپے کیا گیا ہے۔
مہاتما گاندھی نریگا مانگ کے مطابق ادائیگی روزگار اسکیم ہے اور ریاستوں اور مرکزی انتطام والے علاقوں کے لئے فنڈز کا اجراء ایک مسلسل عمل ہے اور مرکزی حکومت بنیادی سطح پر کام کی مانگ کی مد میں ریاستوں اور مرکزی انتظام والے علاقوں کو رقومات مہیا کرانے کی پابند ہے۔ وزارت مہاتما گاندھی نریگا کے تحت وزارت خزانہ سے مطلوبہ رقومات کی مانگ کرتی ہے، جو گراؤنڈ پر کام کی مانگ کے مطابق ہوتا ہے۔
دیہی ترقی کی وزیر مملکت سادھوی نرنجن جیوتی نے یہ اطلاع آج راجیہ سبھا میں ایک تحریری جواب میں دی۔
وزارت اطلاعات ونشریات
بچے ، پہلی بار ممبئی انٹرنیشنل فلم فیسٹول کا حصہ ہوں گے
اینی میشن فلمیں ‘رامائن: دی لیجنڈ آف پرنس رام’ اور ‘مائیٹی لٹل بھیم :آئی لو تاج محل’ بچوں کو مفت دکھائی جائیں گی
ایسے وقت میں جب ہم سنیما کے کبھی ختم نہ ہونے والے لطف کا جشن منارہے ہیں، ہم اپنے نو عمر تخلیقی اذہان کو کس طرح دور رکھ سکتے ہیں! ہاں، پہلی بار 18 سال سے کم عمر کے بچوں کو جنوبی ایشیاء میں نان فیچر فلموں کے سب سے پرانے اور سب سے بڑے فلم فیسٹولز میں سے ایک 17 ویں ممبئی انٹرنیشنل فلم فیسٹول  کا حصہ بنایا جائے گا۔ بچوں کو ممبئی میں 29 مئی 4 جون 2022 تک منعقد کئے جانے والے اس 17 ویں ایڈیشن میں دو ماسٹر کلاس اینی میشن فلمیں ‘رامائن : دی لیجنڈ آف پرنس رام’ اور ‘مائیٹی لٹل بھیم : آئی لو تاج محل’ دیکھنے کا بہترین موقع ملے گا۔
ان دو فلموں میں داخلہ سبھی کے لئے مفت ہے ۔ بچوں کو نیشنل میوزیم آف انڈین سنیما دیکھنے اور فلم ڈویژن کے مقام پر سنیما کے ماہرین کے ساتھ بات چیت کا موقع بھی مل سکتا ہے۔
جے بی ہال فلم ڈویژن کمپلیکس میں ‘رامائن : دی لیجنڈ آف پرنس رام’ 31 مئی 2022 کو سہ پہر 3 بج کر 45 منٹ پر دکھائی جائے گی۔ اسی طرح ‘مائیٹی لٹل بھیم : آئی لو تاج محل’ آڈی-11، فلم ڈویژن کمپلیکس میں 30 مئی 2022 کو سہ پہر 3 بج کر 45 منٹ پر دکھائی جائے گی۔
فلم کا تعارف
بھارت اور جاپان کے تعاون سے تیار کی گئی پہلی اینی میشن فلم ‘رامائن : دی لیجنڈ آف پرنس رام’ کی ایم آئی ایف ایف میں اسپیشل اسکریننگ کی جائے گی۔ یہ فلم پہلی بار لانچ کئے جانے کے بعد سے اپنا 30 سالہ جشن منا رہی ہے۔ والمیکی رامائن پر مبنی ‘رامائن : دی لیجنڈ آف پرنس رام’اینی میشن کے ‘فیوژن’ اسٹائل میں تیار کی گئی ہے، جس میں اینی میشن کے تین مختلف طریقہ کار - جاپان کے مانگا، امریکہ کے ڈزنی اور بھارت کے روی ورما کو شامل کیا گیا ہے۔ اس فلم کے ہدایت کار بھارت کے مایہ ناز اینی میٹر رام موہن اور جاپان کے ڈائریکٹر یوگو ساکو اور کوئچی ساسکی ہیں۔
‘مائیٹی لٹل بھیم : آئی لو تاج محل’ بھارت کی پہلی نیٹ فلکس اوریجنل اینی میشن سیریز ہے، جس کا اس فیسٹول میں عالمی پریمئر ہوگا۔ زی انسٹی ٹیوٹ آف کیریٹیو آرٹس  کے سابق طالب علم اور اینی میشن فلم سازی کے میدان میں 25 سال کا تجربہ رکھنے والے کرشن موہن چنتاپاٹلا نے اس اساطیری فلم کے ہدایت کار کے فرائض انجام دیئے ہیں۔
PIB MIFF Team | SSP/AA/CY/MIFF-4
|
|
We believe good films go places through the good words of a film-lover like you. Share your love for films on social media, using the hashtags #AnythingForFilms / #FilmsKeLiyeKuchBhi and #MIFF2022. Yes, let’s spread the love for films!
|
|
Which #MIFF2022 films made your heart skip a beat or more? Let the world know of your favourite MIFF films using the hashtag #MyMIFFLove
|
|
If you are touched by the story, do get in touch! Would you like to know more about the film or the filmmaker? In particular, are you a journalist or blogger who wants to speak with those associated with the film? PIB can help you connect with them, reach our officer Mahesh Chopade at +91-9953630802. You can also write to us at miff.pib[at]gmail[dot]com.
|
|
For the first post-pandemic edition of the festival, film lovers can participate in the festival online as well. Register for free as an online delegate  at https://miff.in/delegate2022/hybrid.php?cat=aHlicmlk The competition films can be watched here, as and when the films become available here.
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-5927
(Visitor Counter : 104
نیتی آیوگ
اٹل اختراعاتی مشن کے لئے نئے مشن ڈائریکٹر کی تقرری کا نوٹیفیکیشن جاری
مشہور سماجی و تکنیکی ماہر ڈاکٹر چنتن وشنو کو نیتی آیوگ کے زیراہتمام حکومت ہند کی پرچم بردار پہل اٹل اختراعاتی مشن  کا نیا مشن ڈائریکٹر مقرر کیا گیا ہے۔ وہ جناب راماناتھن رمانن کی جگہ چارج سنبھالیں گے ، جو ٹاٹا کنسلٹنسی سروسز سے نیتی آیوگ آئے تھے،اور جون 2017 سے اے آئی ایم کے پہلے مشن ڈائریکٹر کی حیثیت سے اپنے فرائض انجام دے رہے تھے۔ ڈاکٹر وشنو موجودہ وقت میں مساچوسیٹس امریکہ میں اپنی خدمات فراہم کررہے تھے۔
اس موقع پر نیتی آیوگ نے جناب رمانن کو اے آئی ایم کے لئے ایک مضبوط اور توسیع پذیر بنیاد رکھنے میں ان کی نمایاں خدمات کے لئے شکریہ ادا کیا۔ جنہوں نے اپنے دور اقتدار میں ، چار سال سے بھی کم عرصے میں اے آئی ایم کے مشن کو آگے بڑھانے کے لئے باصلاحیت نوجوانوں اور پیشہ ور افراد کی ایک مضبوط ٹیم بھی بنائی۔ نیتی آیوگ نے جناب رمانن کو ان کے مستقبل کے لئے بھی نیک خواہشات کااظہار کیا۔
نیتی آیوگ نے اے آئی ایم کے نئے مشن ڈائرکٹر ، ڈاکٹر وشنو کا خیرمقدم کیا ، جو وسط اپریل 2021 کو اپنا عہدہ سنبھالیں گے۔
ڈاکٹر وشنو بڑے پیمانے پر سسٹم کو سمجھنے اوراس کی مضبوط بنیاد رکھنے کےلئے ایک تربیت یافتہ انجینئر ہیں ، جس میں انسانی اور تکنیکی دونوں طرح کی پیچیدگیاں ہیں۔ بحیثیت ایک استاد ، جدت طرازی ، اور کاروباری شخصیات ، ان کے پاس ہندوستان اور امریکہ دونوں میں جدت طرازی کے ماحولیاتی نظام کے مختلف حصوں کا زبردست تجربہ ہے۔ گذشتہ ایک دہائی کے دوران انہوں نے ایم آئی ٹی میں درس و تدریس اور ہندوستان میں دیہی برادریوں کے ساتھ رہائش اور کام کرنے کے درمیان اپنا وقت تقسیم کیا ہے تاکہ ایک ایسا ماحول پیدا کیاجائےجو انسانی حالات کو بہتر بنانے میں بنیادی رکاوٹوں کو دور کرسکے۔ انہوں نے تجارتی اور غیر منافع بخش دونوں طرح کی تنظیموں کی مشترکہ بنیاد رکھی ہے۔ انہوں نے ٹیکنالوجی اور نظام ، ترقی ، اور عوامی پالیسی کو لے کر چیلنجوں سے نمٹنے کے لئے اسٹارٹ اپس ، کارپوریشنوں اور حکومتوں کو بھی مفید مشورے دیئے ہیں۔
ڈاکٹر وشنو نے ایم آئی ٹی سے ٹکنالوجی ، نظم و نسق اور پالیسی میں پی ایچ ڈی کی ڈگری حاصل کی ہے۔
اے آئی ایم کا مشن ملک کے طول وعرض میں جدت طرازی اور کاروباری صلاحیت کا ایک متحرک ماحولیاتی نظام بنانا اور اسے فروغ دینا ہے۔ اس مقصد کے لئے ، اے آئی ایم نے اپنے جامع اور مضبوط فریم ورک اس کے تنظیمی انداز کے ساتھ ، جدت پسندوں اور نوکری تخلیق کرنے والے اداروں کو فروغ دینے کا ڈیزائن تیار کیا ہے۔ پچھلے چار سالوں میں ، اپنے قیام کے بعد سے اے آئی ایم نے اپنے مختلف اقدامات سے قابل ذکر کامیابیاں حاصل کیں ہے۔
اب تک اے آئی ایم نے 650 اضلاع کے اسکولوں میں 7259 اٹل ٹنکرنگ لیبس قائم کئے ہیں ، جس کے تحت ابھرتی ہوئی ٹکنالوجی تک 3.5 ملین سے زائد طلباء کو رسائی حاصل ہوئی ہے۔ اے آئی ایم نے 68 اٹل انکیوبیٹرز پر بھی کام کیا ہے ، جس میں 2000 سے زیادہ اسٹارٹ اپس کو فروغ دیا گیا ہے ، ان میں 625 خواتین کی قیادت میں کام کررہے ہیں۔ اے آئی ایم نے سماجی و معاشی اثرات کے ساتھ پروڈکٹ ایجادات کیلئے 56 اٹل نیو انڈیا اور ای آر ایس ای چیلنج فاتحین کا انتخاب کیا ہے اور دیہی ہندوستان کی ضروریات کو حل کرنے کے لئے برادریوں پر مبنی جدت طرازی کو فروغ دینے کے لئے 20 اٹل کمیونٹی انوویشن سینٹرز کا آغاز کیا ہے۔ اس نے ملک بھر میں 5000 سے زیادہ سرپرستوں اور 30 سے زیادہ کارپوریٹ اور بین الاقوامی شراکت داروں کے ساتھ ، ایک سب سے بڑے رضاکارانہ مانیٹرس آف چینج نیٹ ورکس میں سے ایک بھی قائم کیا ہے۔ اس نے اپنے اقدامات کی حمایت کے لئے دوسرے اسٹیک ہولڈرز کے ساتھ اسٹریٹجک تعاون بھی قائم کیا ہے۔
۔۔۔۔۔۔۔۔۔۔۔
م ن۔ ج ق ۔ر ض۔

U- 3376
(Visitor Counter : 172
بھارتی چناؤ کمیشن
ریاست پنجاب کی قانون ساز اسمبلی کے لئے عام انتخابات 20 فروری 2022  کو
دستیاب کرائے گئے تمام حقائق پر غور کرنے کے بعد انتخابی کمیشن نے ریاست پنجاب کی قانون ساز اسمبلی کے لئے 2022 عام انتخابات کا اعلان 8 جنوری 2022 کوکیا تھا جس کے تحت انتخابات کے لئے نوٹیفکیشن 21 جنوری 2022 کو جاری کیا جاناہے اور پولنگ 14 فروری 2022 کو ہونی ہے۔
کمیشن کو ریاستی حکومت، سیاسی پارٹیوں اور دیگر تنظیموں کی طرف سے بہت سے درخواستیں موصول ہوئی ہیں جس میں بڑی تعداد میں عقیدت مندوں کی شری گرو روی داس جی جینتی کی تقریبات ، جو کہ 16 فروری 2022 کو منائی جاتی ہے، میں شرکت کے لیے پنجاب سے وارانسی نقل و حمل سے متعلق توجہ مبذول کرائی گئی ہے۔ انہوں نے اس طرف بھی توجہ مبذول کرائی ہے کہ بڑی تعداد میں عقیدت مند تقریبات سے تقریباً ایک ہفتے پہلے ہی وارانسی جانا شروع ہوجاتے ہیں اور پولنگ 14 فروری 2022 کو رکھنے سے بہت بڑی تعداد میں ووٹر ووٹنگ سے محروم ہوجائیں گے۔ اس کو مدنظر رکھتے ہوئے انہوں نے پولنگ کی تاریخ 16 فروری 2022 کے کچھ دن بعد رکھنے کی درخواست کی ہے۔ کمیشن نے اس سلسلے میں پنجاب کی ریاستی حکومت اور چیف انتخابی افسر سے بھی رائے لی ہے۔
ان درخواستوں ، ریاستی حکومت اور چیف انتخابی افسر ، اس معاملے میں ماضی کی روایت اور تمام حقائق اور صورتحال سے پیدا ہونے والے ان حقائق پر غور کرنے کے بعد ، اب کمیشن نے پنجاب کی قانون ساز اسمبلی کے لئے عام انتخابات کا پروگرام ازسرنو ترتیب دینے کا فیصلہ کیا ہے جو مندرجہ ذیل ہے ۔:
1. نوٹیفکیشن کی تاریخ: 25 جنوری 2022 
2. نوٹیفکیشن کی آخری تاریخ: یکم فروری 2022 
3. کاغذات کی جانچ پڑتال کی تاریخ: 2 فروری 2022 
4. نام واپس لینے کی تاریخ: 4 فروری 2022 
5. پولنگ کی تاریخ: 20 فروری 2022 
ووٹوں کی گنتی 10 مارچ 2022  کو ہوگی۔
ماحولیات، جنگلات اور موسمیاتی تبدیلی کی وزارت
آلودگی کنٹرول اسکیم
نئی دہلی، 14/مارچ 2022 ۔ آلودگی پر قابو پانے کی مرکزی شعبے کی اسکیم  کے تحت مختلف مرکزی و ریاستی حکومتوں کی ایجنسیوں کو فنڈ جاری کئے جاتے ہیں، جن میں مرکزی آلودگی کنٹرول بورڈ ، ریاستی آلودگی کنٹرول بورڈ  / آلودگی کنٹرول کمیٹیز  شامل ہیں۔ یہ فنڈ متعدد طرح کے کاموں کے لئے جاری کئے جاتے ہیں، جن میں واٹر سیس فنڈس جسے جی ایس ٹی میں شامل کردیا گیا ہے، کی جگہ آلودگی کو کم کرنے کے کام میں تعاون، نیشنل کلین ایئر پروگرام ، ماحولیاتی نگرانی پروگرام، سی ای ٹی پی اور سی ٹی اسکیم کے تحت جاری آلودگی کو کم کرنے والے پروجیکٹ، ریسرچ پروگرام اور آؤٹ ریچ سے متعلق سرگرمیاں شامل ہیں۔ فنڈنگ کی تفصیلات حسب ذیل ہیں:
آلودگی پر قابو پانے والی اسکیموں کے لئے سالانہ فنڈ کی صورت حال

|
|
سال
|
|
مختص کئے گئے فنڈ 
|
|
مختص کئے گئے فنڈ 
|
|
مختص کئے گئے فنڈ 
|
|
2019-20
|
|
460.96
|
|
445.00
|
|
408.86
|
|
2020-21
|
|
460.96
|
|
267.50
|
|
267.41
|
|
2021-22
|
|
470.00
|
|
390.10
|
|
251.9828.02.2022 تک جاری کئے گئے فنڈ
مرکزی اور ریاستی سطح پر تال میل کے لئے این سی اے پی کے تحت درج ذیل کمیٹیاں تشکیل دی گئی ہیں:
مرکزی سطح پر: اپیکس کمیٹی، اسٹیئرنگ کمیٹی، مانیٹرنگ کمیٹی اور امپلی منٹیشن کمیٹی
ریاستی سطح پر: اسٹیئرنگ کمیٹیاں اور امپلی منٹیشن کمیٹیاں
شہر کی سطح پر: امپلی منٹیشن کمیٹیاں اور نگرانی کمیٹیاں
وزارت میں آلودگی پر قابو پانے کی مرکزی اسکیم کے لئے انفرادی پروجیکٹ تجاویز کے اپریزل کے لئے ایک پروجیکٹ اپریزل کمیٹی بھی ہے۔
یہ اطلاع ماحولیات، جنگلات اور آب و ہوا کی تبدیلی کی وزارت میں وزیر مملکت جناب اشونی کمار چوبے نے آج لوک سبھا میں دی۔
مکانات اور شہری غریبی کے خاتمے کی وزارت
پی ایم آواس یوجنا شہری
ہاؤسنگ اور شہری امور کی وزارت 'سب کے لیے مکان' مشن کے تحت جون، 2015 سے پردھان منتری آواس یوجنا-شہری  کو نافذ کر رہی ہے، جس میں ریاستوں/مرکز کے زیر انتظام علاقوں  کے ذریعے نافذ کرنے والی ایجنسیوں کو مرکزی مدد فراہم کی جا رہی ہے تاکہ بنیادی شہری ضروریات کے ساتھ اہل افراد کو ہر موسم میں پکے مکانات فراہم کیے جا سکیں۔ پی ایم اے وائی-یو اسکیم کے نفاذ کی مدت جو پہلے 25.06.2015 سے 31.03.2022 تک تھی، اس کو بعد میں 31.12.2024 تک بڑھا دیا گیا ہے ، سوائے کریڈٹ لنکڈ سبسڈی اسکیم  عمودی کے، تاکہ اسکیم کے تحت منظور شدہ تمام مکانات کو فنڈنگ کے طریقہ کار اور نفاذ کے طریقہ کار کو تبدیل کیے بغیر مکمل کیا جاسکے۔
پی ایم ا ے وائی-یو ایک مانگ پر مبنی اسکیم ہے اور حکومت ہند نے مکانات کی تعمیر کا کوئی ہدف مقرر نہیں کیا ہے۔ ریاستوں/ مرکز کے زیر انتظام علاقوں نے پی ایم ا ے وائی-یو کے تحت مکانات کی حقیقی مانگ کا اندازہ لگانے کے لیے ڈیمانڈ سروے کیا ہے اور 112.24 لاکھ مکانات کی مانگ کی اطلاع دی ہے۔
نوعیت میں طلب کے فعال ہونے کی وجہ سے ریاستوں/ مرکز کے زیر انتظام علاقوں کی طرف سے پیش کردہ پراجیکٹ تجاویز کی بنیاد پر، 10.07.2023 تک 118.90 لاکھ سے زیادہ مکانات کی منظوری دی گئی ہے۔ منظور شدہ مکانات میں سے 112.22 لاکھ تعمیر کے لیے گراؤنڈ کر دیے گئے ہیں۔ جن میں سے 75.31 لاکھ مکمل ہو چکے ہیں/استفادہ کنندگان کے حوالے کردیئے گئے ہیں۔ 2.00 لاکھ کروڑروپے مرکزی امداد میں سے، 1.47 لاکھ کروڑروپے آج تک جاری ہو چکے ہیں۔ پی ایم ا ے وائی-یو کے تحت پچھلے تین سالوں  کے دوران مکمل کیے گئے مکانات کی ریاست/مرکز کے زیر انتظام علاقوں کے لحاظ سے تفصیلات ضمیمہ میں درج ہیں۔
وزارت اسکیم کی توسیع شدہ مدت کے اندر یعنی 31.12.2024 تک تمام منظور شدہ مکانات کی تکمیل کے لیے ریاستوں/مرکز کے زیر انتظام علاقوں کے ساتھ پی ایم ا ے وائی-یو کے نفاذ کی صورتحال کا باقاعدگی سے جائزہ لیتی رہتی ہے۔
سابقہ ریلیز وں کے استعمال اور اسکیم کے رہنما خطوط کی تعمیل کی بنیاد پر منظور شدہ مکانات کی تعمیر کے لیے ریاستوں/ مرکز کے زیر انتظام علاقوں کو کافی مرکزی امداد جاری کی گئی ہے۔ گزشتہ تین سالوں کے دوران پی ایم اے وائی -یو کے تحت مختص بجٹ کی سال وار تفصیلات حسب ذیل ہیں:
|
|
مالی سال
|
|
مختص شدہ بجٹ 
|
|
2020-21
|
|
21,000.00
|
|
2021-22
|
|
27,023.97
|
|
2022-23
|
|
28,000.00
یہ معلومات ہاؤسنگ اور شہری امور کے وزیر مملکت جناب کوشل کشور نے آج راجیہ سبھا میں ایک تحریری جواب میں دیں۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک89.74 کروڑ ٹیکے لگائے جاچکے ہیں
گزشتہ 24 گھنٹے میں 24,354 نئے معاملے سامنے آئے ہیں
زیر علاج مریض مجموعی معاملوں کے ایک فیصد سے کم ہیں، فی الحال زیر علاج مریضوں کی شرح0.81 فیصد ہے، جو مارچ 2020 کےبعد سے سب سے کم ہیں
سردست بھارت میں زیر علاج مریضوں کی تعداد 2,73,889ہے، جو 197 دنوں میں سب سے کم ہیں
شفایابی کی شرح فی الحال97.86 فیصد ہے؛ مارچ 2020کے بعدیہ سب سے زیادہ ہے
گذشتہ 24 گھنٹوں کے دوران25,455مریض شفا یاب ہوئے ہیں،جس سے شفایاب ہونے والوں کی تعداد بڑھ کر3,30,68,599 ہوگئی ہے
متاثرہ مریضوں کی ہفتہ واری شرح ہے جو گذشتہ99 دنوں سے 3 فیصد سےکم ہے
متاثرہ مریضوں کی یومیہ شرح  ہے، جو پچھلے 33 دنوں سے 3 فیصد کم ہے
مجموعی طور پر اب تک 57.19کروڑ ٹیسٹ کئے جاچکے ہیں
وزارت دفاع
ایر مارشل بی آر کرشنا اے وی ایس ایم ایس سی نے مغربی فضائی کمان کی ذمہ داری سنبھال لی
ایئر مارشل بی آر کرشنا اتی ویششٹ سیوا میڈل ، شوریہ چکر نے 21 جولائی کو ویسٹرن ایر کمان کے ایئر آفیسر کمانڈنگ انچیف  کی ذمہ داری سنبھالی ہے۔
ائیر مارشل کو دسمبر 1983 میں ایک فائٹر پائلٹ کی حیثیت سے بھارتی فضائیہ میں کمیشن دیا گیا تھا۔ تقریبا 38 سالوں پر محیط ایک کیریئر میں ، ائیر آفیسر ، کوالیفائڈ فلائنگ انسٹرکٹر اور تجرباتی ٹیسٹ پائلٹ ہونے کے ناطے ، بھارتی فضائیہ کی انوینٹری میں متعدد جنگجو ، ٹرانسپورٹ اور ہیلی کاپٹرس کی پروازیں کر چکے ہیں۔ آپ کے پاس تقریبا 5000 گھنٹے کا اڑان بھرنے کا تجربہ ہے، جس میں آپریشنل ، انسٹرکشنل اور ٹیسٹ فلائنگ بھی شامل ہے۔
آئی اے ایف میں اپنے نمایاں کیریئر کے دوران ، ایئر آفیسر متعدد اہم کمان اور عملے کی تقرری کے کام پر معمور رہے۔ وہ فرنٹ لائن فائٹر اسکواڈرن کے کمانڈنگ آفیسر تھے۔ وہ ایئر فورس ٹیسٹ پائلٹس اسکول ، ایک فارورڈ بیس ، چیف کمانڈنٹ ائیرکرافٹ اینڈ سسٹمز ٹیسٹنگ اسٹیبلشمنٹ  کے چیف آپریشن آفیسر کی کمانڈ کرچکے ہیں اور انہوں نے فرنٹ لائن فائٹر بیس کی کمانڈ بھی کی ہے۔ بطور ایئر وائس مارشل ، انہوں نے ایئر ہیڈکوارٹر میں اسسٹنٹ چیف آف ایئر اسٹاف  اور اے سی اے ایس  کے مراعات یافتہ عہدوں پر کام کیا ہے۔ ایئر مارشل کی حیثیت سے ، انہوں نے سینئر ایئر اسٹاف آفیسر ، ہیڈکوارٹر ایس ڈبلیو اے سی کی حیثیت سے خدمات انجام دیں اور اے او سی ان-سی کا عہدہ سنبھالنے سے قبل ، انہوں نے ایئر ہیڈ کوارٹرز میں ڈائریکٹر جنرل ایئر  کے عہدے پر کام کیا ہے۔ ایئر مارشل نیشنل ڈیفنس اکیڈمی ، ڈیفنس سروسز اسٹاف کالج ویلنگٹن اور نیشنل ڈیفنس کالج کا سابق طالب علم ہیں۔
فضا میں بہادری کا اظہار کرنےکے اعتراف میں ، انہیں 1986 میں شوریہ چکر سے نوازا گیا تھا اور ان کی نمایاں خدمات کے لئے، ائر مارشل کو 2017 میں اتی وششٹ سیوا میڈل سے سرفراز گیا تھا۔